Document ID: 32008R0674

UREDBA KOMISIJE (ES) št. 674/2008
z dne 16. julija 2008
o spremembi Uredbe Sveta (ES) št. 1782/2003, Uredbe Sveta (ES) št. 247/2006 in o določitvi zgornjih proračunskih mej za 2008 za delno ali neobvezno izvajanje sheme enotnega plačila in letne finančne pomoči za shemo enotnega plačila na površino iz Uredbe (ES) št. 1782/2003
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1782/2003 z dne 29. septembra 2003 o skupnih pravilih za sheme neposrednih podpor v okviru skupne kmetijske politike in o uvedbi nekaterih shem podpor za kmete ter o spremembi uredb (EGS) št. 2019/93, (ES) št. 1452/2001, (ES) št. 1453/2001, (ES) št. 1454/2001, (ES) št. 1868/94, (ES) št. 1251/1999, (ES) št. 1254/1999, (ES) št. 1673/2000, (EGS) št. 2358/71 in (ES) št. 2529/2001 (1) in zlasti odstavka 2 člena 64, odstavka 2 člena 70, odstavka 3 člena 143b, ter odstavka 1 in druge alinee odstavka 2 člena 143bc Uredbe,
ob upoštevanju Uredbe Sveta (ES) št. 247/2006 z dne 30. januarja 2006 o posebnih ukrepih za kmetijstvo v najbolj oddaljenih regijah Unije (2) in zlasti drugega stavka odstavka 3 člena 20 Uredbe,
ob upoštevanju naslednjega:
(1)
V Prilogi VIII k Uredbi (ES) št. 1782/2003 so za vsako državo članico določene nacionalne zgornje meje, ki jih referenčni zneski iz poglavja 2 naslova III navedene uredbe ne smejo presegati.
(2)
V skladu s prvim stavkom odstavka 3 člena 20 Uredbe (ES) št. 247/2006 je Portugalska sklenila znižati nacionalno zgornjo mejo pravic do premije za krave dojilje za leto 2008 in naslednja leta in ustrezni znesek prenesti, da bi povečala prispevek Skupnosti iz člena 23 Uredbe (ES) št. 247/2006 za financiranje posebnih ukrepov iz navedene uredbe. Zato je treba od nacionalnih zgornjih mej za Portugalsko za leto 2008 in naslednja leta iz Priloge VIII k Uredbi (ES) št. 1782/2003 odbiti znesek, ki ga je treba prišteti k zneskom iz odstavka 2 člena 23 Uredbe (ES) št. 247/2006 za proračunsko leto 2009 in naslednja proračunska leta.
(3)
Za države članice, ki v letu 2008 izvajajo shemo enotnega plačila iz naslova III Uredbe (ES) št. 1782/2003, je treba za leto 2008 določiti zgornje proračunske meje za vsako od plačil iz členov 66 do 69 navedene uredbe v skladu s pogoji iz oddelka 2 poglavja 5 naslova III navedene uredbe.
(4)
Za države članice, ki v letu 2008 uporabljajo možnost iz člena 70 Uredbe (ES) št. 1782/2003, je treba za leto 2008 določiti zgornje proračunske meje za neposredna plačila, izključena iz sheme enotnega plačila.
(5)
Zaradi jasnosti je treba objaviti zgornje proračunske meje za leto 2008 za shemo enotnega plačila po odbitku zgornjih mej za plačila iz členov 66 do 70 Uredbe (ES) št. 1782/2003 od revidiranih zgornjih mej iz Priloge VIII k navedeni uredbi.
(6)
Za države članice, ki v letu 2008 izvajajo shemo enotnega plačila na površino iz naslova IVa Uredbe (ES) št. 1782/2003, je treba letno finančno pomoč za leto 2008 določiti v skladu z odstavkom 3 člena 143b navedene uredbe.
(7)
Za države članice, ki uporabljajo shemo enotnega plačila na površino, je zaradi jasnosti treba objaviti najvišji znesek razpoložljivih sredstev za leto 2008 za dodelitev ločenega plačila za sladkor v skladu s členom 143ba Uredbe (ES) št. 1782/2003, določen na podlagi sporočil teh držav članic.
(8)
Za države članice, ki uporabljajo shemo enotnega plačila na površino, je zaradi jasnosti treba objaviti najvišji znesek razpoložljivih sredstev za leto 2008 za dodelitev ločenega plačila za sadje in zelenjavo v skladu s členom 143bb Uredbe (ES) št. 1782/2003, določen na podlagi sporočil teh držav članic.
(9)
Za države članice, ki uporabljajo shemo enotnega plačila na površino, je treba na podlagi sporočil teh držav članic zgornje proračunske meje za prehodna plačila za sadje in zelenjavo za leto 2008 določiti v skladu z odstavkoma 1 in 2 člena 143bc Uredbe (ES) št. 1782/2003.
(10)
Uredbi (ES) št. 1782/2003 in (ES) št. 247/2006 je zato treba ustrezno spremeniti.
(11)
Ukrepi, predvideni s to uredbo, so v skladu z mnenjem Upravljalnega odbora za neposredna plačila -
SPREJELA NASLEDNJO UREDBO:
Člen 1
V Prilogi VIII k Uredbi (ES) št. 1782/2003 se zneski v zvezi s Portugalsko za leto 2008 in za naslednja leta nadomestijo z naslednjimi zneski:
„2008
:
608 221,
2009
:
608 751,
2010 in pozneje
:
608 447.“
Člen 2
V preglednici iz odstavka 2 člena 23 Uredbe (ES) št. 247/2006 se zneski v zvezi z Azori in Madeiro za proračunsko leto 2009 in za naslednja proračunska leta nadomestijo z naslednjimi zneski:
„2009
:
87,08,
2010 in pozneje
:
87,18.“
Člen 3
1. Zgornje proračunske meje za leto 2008 iz členov 66 do 69 Uredbe (ES) št. 1782/2003 so navedene v Prilogi I k tej uredbi.
2. Zgornje proračunske meje za leto 2008 iz odstavka 2 člena 70 Uredbe (ES) št. 1782/2003 so navedene v Prilogi II k tej uredbi.
3. Zgornje proračunske meje za shemo enotnega plačila za leto 2008 iz naslova III Uredbe (ES) št. 1782/2003 so navedene v Prilogi III k tej uredbi.
4. Letna finančna pomoč za leto 2008 iz odstavka 3 člena 143b Uredbe (ES) št. 1782/2003 je navedena v Prilogi IV k tej uredbi.
5. Najvišji zneski razpoložljivih sredstev za leto 2008 za dodelitev ločenega plačila za sladkor iz odstavka 4 člena 143ba Uredbe (ES) št. 1782/2003 za Češko, Latvijo, Litvo, Madžarsko, Poljsko, Romunijo in Slovaško so navedeni v Prilogi V k tej uredbi.
6. Najvišji zneski razpoložljivih sredstev za leto 2008 za dodelitev ločenega plačila za sadje in zelenjavo iz odstavka 4 člena 143bb Uredbe (ES) št. 1782/2003 za Češko, Madžarsko, Poljsko in Slovaško so navedeni v Prilogi VI k tej uredbi.
7. Zgornje proračunske meje za leto 2008 iz odstavka 1 in druge alinee odstavka 2 člena 143bc Uredbe (ES) št. 1782/2003 so navedene v Prilogi VII k tej uredbi.
Člen 4
Ta uredba začne veljati sedmi dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 16. julija 2008

Labels: 18
19
5
6